CELEX: 32020D1831
Language: hu
Date: 2020-11-30 00:00:00
Title: A Tanács (EU) 2020/1831 határozata (2020. november 30.) az Európai Unió nevében az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott vegyes tanácsban az említett megállapodás IV. mellékletében meghatározott egyes referenciamennyiségek kiigazítása tekintetében képviselendő álláspontról

2020.12.4.   
               
               
                  HU
               
               
                  Az Európai Unió Hivatalos Lapja
               
               
                  L 409/36
               
            
         A TANÁCS (EU) 2020/1831 HATÁROZATA
         (2020. november 30.)
         az Európai Unió nevében az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott vegyes tanácsban az említett megállapodás IV. mellékletében meghatározott egyes referenciamennyiségek kiigazítása tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Unió és tagállamai, és másrészről a SADC-GPM-államok közötti gazdasági partnerségi megállapodást (1) (a továbbiakban: a megállapodás) az Unió és tagállamai 2016. június 10-én írták alá.
                  
               
                     (2)
                  
                  
                     A megállapodást egyrészről az Unió és tagállamai, és másrészről a Botswanai Köztársaság, a Lesothói Királyság, a Namíbiai Köztársaság, a Dél-afrikai Köztársaság és a korábbi Szváziföldi Királyság, ma Eswatini Királyság között 2016. október 10-től, valamint egyrészről az Unió és tagállamai, és másrészről a Mozambiki Köztársaság között 2018. február 4-től a hatálybalépéséig ideiglenesen alkalmazzák.
                  
               
                     (3)
                  
                  
                     A megállapodás 102. cikkének (1) bekezdése értelmében az SADC-GPM-államok – EU Vegyes Tanács (a továbbiakban: a vegyes tanács) hatáskörrel rendelkezik arra, hogy a megállapodás hatálya alá tartozó valamennyi ügyben döntést hozzon.
                  
               
                     (4)
                  
                  
                     A megállapodás 35. cikke lehetővé teszi a Dél-afrikai Vámunió (a továbbiakban: a SACU) számára, hogy behozatali vám formájában védintézkedést alkalmazzon, ha bármely tizenkét hónapos időszak alatt a megállapodás IV. mellékletében felsorolt és az Unióból származó valamely mezőgazdasági termék SACU-ba irányuló behozatalának mennyisége meghaladja az e termékre az említett mellékletben feltüntetett referenciamennyiséget.
                  
               
                     (5)
                  
                  
                     A megállapodás IV. mellékletének 1. lábjegyzete előírja a csillaggal jelölt vámtételek egyes referenciamennyiségeinek arányos kiigazítását, ha a megállapodás 2015 után lép hatályba.
                  
               
                     (6)
                  
                  
                     Helyénvaló meghatározni az Unió nevében a vegyes tanácsban képviselendő álláspontot, mivel a vegyes tanácsnak a megállapodás IV. mellékletében meghatározott egyes referenciamennyiségek kiigazítására vonatkozó határozata kötelező érvényű lesz az Unióra nézve,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Unió és tagállamai, és másrészről az SADC-GPM-államok közötti gazdasági partnerségi megállapodással létrehozott SADC-GPM-államok – EU Vegyes Tanácsban (a továbbiakban: a vegyes tanács) a megállapodás IV. mellékletében felsorolt és csillaggal jelölt termékek egyes referenciamennyiségeinek a megállapodás 35. cikkének alkalmazásában történő kiigazítása tekintetében az Unió nevében képviselendő álláspont a vegyes tanács vonatkozó határozattervezetén (2) alapul.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. november 30-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 250., 2016.9.16., 3. o.
         
         
            (2)  Lásd az ST 12376/20 dokumentumot a http://register.consilium.europa.eu oldalon.